|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi - Nemzeti Közösségi Titkárság**  Mihajlo Pupin sgt. 16., 21000 Újvidék  Telefon: +381 21 487 4819  [ounz@vojvodina.gov.rs](mailto:ounz@vojvodina.gov.rs) | |
|  | Szám: 128-451-2090/2021-01 | Dátum: 2021. április 28. |

A Vajdaság autonóm tartományi általános és középiskolai oktatás-nevelésre és a diákjólétre vonatkozó programtevékenységek és projektek finanszírozására és társfinanszírozására szánt költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza és a Tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. – más rendelet, 37/2016., 29/2017., 24/2019. és 66/2020. szám) 24. szakaszának 2. bekezdése alapján, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**PÁLYÁZATOT**

hirdet

**A VAJDASÁG AUTONÓM TARTOMÁNYI KÉT TANÍTÁSI NYELVEN OKTATÓ KÖZÉPISKOLÁK 2021. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A Vajdaság Autonóm Tartomány 2021. évi költségvetéséről szóló tartományi képviselőházi rendelet által biztosított eszközök összege a Vajdaság autonóm tartományi két tanítási nyelven oktató középiskolák 2021. évi finanszírozására és társfinanszírozására (a továbbiakban: pályázók) **1.827.000,00 dinár**, az alábbiak szerint:

1. **programköltségek** a kétnyelvű tanítás megvalósításának érdekében (a két tanítási nyelvű oktatást megvalósító oktatók finanszírozása, oktatási anyag költségei, a foglalkoztatottak szakmai továbbképzésének költségei – a pedagógusok hazai és külföldi képzése, szakirodalom és didaktikai anyag beszerzése, a Cambridge Központ tanúsítványához szükséges éves tagsági díjak és az IB – nemzetközi érettségihez szükséges tagsági díjak költségei, valamint a két tanítási nyelvű oktatás megvalósításának egyéb költségeire **1.500.000,00 dinár** és
2. **felszerelés beszerzése** a két tannyelvű oktatás megvalósításának érdekében – **327.000,00 dinár.**

A pályázó, a felszerelés beszerzése során köteles a Közbeszerzésről szóló törvény (Az SZK Hivatalos Közlönye, 91/2019. szám) rendelkezései szerint eljárni.

Az eszközök odaítélésére azon középfokú oktatási intézmények jogosultak, amelyek rendelkeznek a 2020/2021-es tanévre vonatkozóan, az Oktatási, Tudományügyi és Technológia-fejlesztési Minisztérium (a továbbiakban: Minisztérium) két tanítási nyelvű oktatásra feljogosító jóváhagyásával.

**AZ ESZKÖZÖK ODAÍTÉLÉSÉNEK MÉRCÉI**

A két tanítási nyelvű oktatás megvalósításának programköltségeire odaítélendő eszközök összegének meghatározása az alábbi mércék szerint történik:

* a két tanítási nyelvű oktatás megvalósításában résztvevő tanárok száma,
* a két tanítási nyelvű oktatásban résztvevő tanulók száma,
* indokoltság a két tanítási nyelvű oktatás további fejlesztése szempontjából.

A két tanítási nyelvű oktatás megvalósításához szükséges felszerelés beszerzésére odaítélendő eszközök összegének meghatározása az alábbi mércék szerint történik:

* a két tanítási nyelvű tagozatok száma,
* a két tanítási nyelven oktatott tantárgyak száma.

**A PÁLYÁZÁS MÓDJA**

Az eszközök odaítélésére vonatkozó pályázati kérelmet, a Titkárság egységesített formanyomtatványán kell benyújtani. A pályázati kérelemhez kötelezően mellékelni kell az alábbi dokumentációt:

1. a Minisztérium jóváhagyását igazoló dokumentum fénymásolatát, valamint

2. független árajánlatot, a programköltségekre, a felszerelés beszerzésére (a költségek kalkulálása).

A hiányos és késedelmes pályázatokat a Titkárság nem veszi figyelembe.

**A pályázat megvalósításával kapcsolatos további tájékoztatás a 021/487-4819, 487-4157 telefonszámokon kapható.**

Az eszközöknek az igénybe vevők számára való odaítéléséről - a beérkezett kérelmeket megvitató pályázati bizottság javaslatára - az oktatásban illetékes tartományi titkár dönt. A bizottság fenntartja a jogát, hogy a pályázótól, szükség szerint, hiánypótlást vagy további információkat kérjen, illetve az eszközök odaítélésével kapcsolatban a szükséges feltételek teljesítését kérje.

Ha a pályázati kérelmet felhatalmazással rendelkező személy írja alá, mellékelni kell az aláírásra feljogosító felhatalmazást is.

A pályázati eredmények a Titkárság weboldalán kerülnek közzétételre.

**A pályázati kérelmek benyújtási határideje 2021. május 20-a.**

A kérelmeket személyesen a tartományi közigazgatási szervek iktatójában Újvidéken (a Tartományi Kormány épületének földszintjén) kell benyújtani, vagy postán kell elküldeni a következő címre: Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság – Mihajlo Pupin sgt. 16., 21000 Újvidék / *Pokrajinski sekretarijat za obrazovanje, propise, upravu i nacionalne manjine – nacionalne zajednice – Bulevar Mihajla Pupina 16, 21000 Novi Sad,* a pályázat/program és projekt elnevezésének feltüntetésével.

A formanyomtatvány a mellékletekkel együtt a Titkárság [www.puma.vojvodina.gov.rs](http://www.puma.vojvodina.gov.rs) hivatalos weboldaláról **2021. április 28-tól** letölthető.

Szakállas Zsolt,

TARTOMÁNYI TITKÁR